KOMISSION ASETUS (EY) N:o 2431/94, annettu 6 päivänä lokakuuta 1994, appelsiinien, mandariinien, satsumoiden ja klementiinien interventiokynnysten vahvistamisesta markkinointivuodeksi 1994/1995



Virallinen lehti nro L 259 , 07/10/1994 s. 0014 - 0014

Suomenk. erityispainos Alue 3 Nide 61 s. 0108

Ruotsink. erityispainos Alue 3 Nide 61 s. 0108



KOMISSION ASETUS (EY) N:o 2431/94, annettu 6 päivänä lokakuuta 1994, appelsiinien, mandariinien, satsumoiden ja klementiinien interventiokynnysten vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 16 a artiklan 5 kohdan ja 16 b artiklan 4 kohdan, ottaa huomioon hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 16 b artiklan soveltamisesta persikoiden, sitruunoiden ja appelsiinien osalta 19 päivänä heinäkuuta 1988 annetun neuvoston asetuksen (ETY) N:o 2240/88(3), sellaisena kuin se on viimeksi muutettuna asetuksella (ETY) N:o 1623/91(4), ja erityisesti sen 1 artiklan 3 kohdan, sekä katsoo, että asetuksen (ETY) N:o 2240/88 1 artiklan 1 kohdan mukaisesti appelsiinien interventiokynnys on markkinointivuodesta 1991/1992 alkaen 10 prosenttia niiden tuoreena kulutettavaksi tarkoitetun tuotannon keskiarvosta niinä viitenä viimeksi kuluneena markkinointivuonna, joilta tietoja on saatavissa; tiettyjen sitrushedelmien jalostuksen edistämiseen tarkoitetuista erityistoimenpiteistä 8 päivänä marraskuuta 1993 annetun neuvoston asetuksen (EY) N:o 3119/93(5) 9 artiklan mukaisesti appelsiinien tällä tavoin laskettua kynnystä on kuitenkin korotettava niiden appelsiinimäärien, joista on maksettu rahallista korvausta markkinointivuosina 1984/1985-1988/1989 mainitut vuodet mukaan lukien, keskiarvoa vastaavalla määrällä, asetuksen (ETY) N:o 1035/72 16 a artiklan 2 kohdan mukaisesti mandariinien, satsumoiden ja klementiinien interventiokynnykset ovat markkinointivuodesta 1991/1992 alkaen 10 prosenttia niiden tuoreena kulutettavaksi tarkoitetun tuotannon keskiarvosta niinä viitenä viimeksi kuluneena markkinointivuonna, joilta tietoja on saatavissa; edellä mainitun asetuksen (EY) N:o 3119/93 9 artiklan mukaisesti on kuitenkin toisaalta niin, että kyseisen asetuksen mukaisesti jalostettaviksi toimitetut mandariinien ja klementiinien määrät on näiden tuotteiden interventiokynnysten vahvistamiseksi rinnastettava tuoreena kulutettavaksi tarkoitettuun tuotantoon, kun taas toisaalta satsumoiden edellä ilmoitetulla tavalla laskettua kynnystä on korotettava niiden satsumamäärien, joista on maksettu rahallista korvausta markkinointivuosina 1989/1990-1991/1992 mainitut vuodet mukaan lukien, keskiarvoa vastaavalla määrällä, kyseisten tuotteiden interventiokynnykset markkinointivuodeksi 1994/1995 olisi vahvistettava edellä mainittujen säännösten mukaisesti ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vahvistetaan appelsiinien, mandariinien, satsumoiden ja klementiinien interventiokynnykset markkinointivuodeksi 1994/1995 seuraavan tasoisiksi: - appelsiinit: 1 179 900 tonnia, - mandariinit: 36 300 tonnia, - satsumat: 177 200 tonnia, - klementiinit:130 600 tonnia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä lokakuuta 1994. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 338, 31.12.1993, s. 26 (3) EYVL N:o L 198, 26.7.1988, s. 9 (4) EYVL N:o L 150, 15.6.1991, s. 8 (5) EYVL N:o L 279, 12.11.1993, s. 17